2015. aasta Thbilisi üleujutus

2015. aasta Thbilisi üleujutuseks nimetatakse 13. juuni ööl vastu 14. juunit 2015 toimunud Vere jõe üleujutust, mille tulvaveed tabasid Thbilisi linna ja purustasid Thbilisi loomaaia.

Piirkonda tabanud äikesetorm, tunde kestnud tugevad vihmasajud ja rahe muutsid pinnase püdelaks, mudavool tõkestas Vere jõevee loomuliku voolamise Akhaldaba küla lähistel (umbes 20 km Thbilisist edelas).Reconstruction VIDEO: How did small Vere river become a raging force?, veebiversioon (vaadatud 23.06.2015)(inglise keeles)

Üleujutustes hukkus vähemalt 19 inimest, nende hulgas kolm loomaaiatöötajat, kes olevat püüdnud loomi päästa neid puuridest vabastades.

Kesklinnas oli häiritud liiklus, kuna peateed olid purunenud, ühistranspordist töötas üksnes metroo, kuid selleni oli jala raske jõuda.FOTOD ÜLEUJUTUSEST RÄSITUD THBILISIST: Loomaaiast põgenenud karu istus kortermaja aknalaual, vabatahtlikud kühveldavad kesklinnas muda, 15. juuni 2015, veebiversioon (vaadatud 23.06.2015)(inglise keeles)

Üleujutus Thbilisi loomaaias

14. juuni 2015 Vere jõe üleujutus põhjustas soovimatuid üleelamisi ka Thbilisi loomaaia loomadele: kiskjad pääsesid vabadusse, uppus ligi 300 looma umbes 600-st, osa loomi ka tapeti.

Kokku kaotas loomaaed ligi poole oma loomadest"Hippopotamus on loose in Tbilisi shot with tranquilliser – but tigers, lions and wolves still free". The Telegraph. 14.06.2015. Kasutatud 18.06.2015 ja ilmselt suure osa puuridest.

Viited

Kirjandus ja fotod
 Photos: Aftermath of Deadly Flood in Tbilisi Civil Georgia, Tbilisi, 14. juuni 15

Kategooria:Gruusia ajalugu
Kategooria:Üleujutused
Kategooria:2015